ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസ് 10 മീറ്റർ എയർ പിസ്റ്റൾ മിക്സഡ് ടീമിൽ വെള്ളി മെഡൽ നേടിയതിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ 10 മീറ്റർ എയർ പിസ്റ്റൾ മിക്സഡ് ടീം ഇനത്തിൽ വെള്ളി മെഡൽ നേടിയതിന് സരബ്ജോത് സിങ്ങിനെയും ദിവ്യ ടിഎസിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“ഏഷ്യൻ ഗെയിംസിൽ 10 മീറ്റർ എയർ പിസ്റ്റൾ മിക്സഡ് ടീം ഇനത്തിൽ വെള്ളി മെഡൽ നേടിയതിന് സരബ്ജോത് സിങ്ങിനെയും ദിവ്യ ടിഎസിനെയും ഓർത്ത് അഭിമാനിക്കുന്നു. അവരുടെ നേട്ടത്തിന് ഞാൻ അവരെ അഭിനന്ദിക്കുന്നു. അവരുടെ കഴിവും അർപ്പണബോധവും ഒരുമിച്ചുള്ള പ്രയത്നവും പ്രശംസനീയവും ഇന്ത്യയിലെ യുവാക്കളെ പ്രചോദിപ്പിക്കുന്നതുമാണ്.
Proud of @Sarabjotsingh30 and @DivyaTSD for winning the Silver medal in the 10m Air Pistol Mixed team event at the Asian Games 2022. I congratulate them for their accomplishment. Their talent, dedication and teamwork are commendable and motivating for the youth of India. pic.twitter.com/IvB5TSBPvw
— Narendra Modi  September 30, 2023
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ അധ്യക്ഷതയിൽ 37 -ാമത് പ്രഗതി യോഗം ചേർന്നു.
വിവിധ വികസന പദ്ധതികളുടെ പുരോഗതി വിലയിരുത്താനുള്ള 37 -ാമത് പ്രഗതി യോഗത്തിൽ പ്രധാനമന്ത്രി ശ്രീ നരേന്ദ്ര മോദി അധ്യക്ഷത വഹിച്ചു. 9 പദ്ധതികളുടെ പുരോഗതിയാണ് യോഗത്തിന്റെ കാര്യപരിപാടിയിൽ ഉണ്ടായിരുന്നത്.
എട്ട് പദ്ധതികളിൽ, മൂന്നെണ്ണം റെയിൽവേ , റോഡ് ഗതാഗത & ഹൈവേ മന്ത്രാലയങ്ങളിൽ നിന്നും, രണ്ട് പദ്ധതികൾ വൈദ്യുതി മന്ത്രാലയത്തിൽ നിന്നുമാണ്. ഈ എട്ട് പദ്ധതികളുടെയും മൊത്തം ചെലവ് 1,26,000 കോടി. രൂപയാണ്. ഉത്തർപ്രദേശ്, മധ്യപ്രദേശ്, പഞ്ചാബ്, ഹിമാചൽ പ്രദേശ്, ഗുജറാത്ത്, രാജസ്ഥാൻ, മഹാരാഷ്ട്ര, ഹരിയാന, ഛത്തീസ്ഗഡ്, അരുണാചൽ പ്രദേശ്, സിക്കിം, ഉത്തരാഖണ്ഡ്, മണിപ്പൂർ, ഡൽഹി എന്നീ 14 സംസ്ഥാനങ്ങളിലേതാണ് ഈ പദ്ധതികൾ.
ഈ പദ്ധതികൾ സമയബന്ധിതമായി പൂർത്തിയാക്കുന്നതിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു
ആശയവിനിമയത്തിനിടെ, പ്രധാനമന്ത്രി ‘ഒരു രാജ്യം - ഒരു റേഷൻ കാർഡ്’  പദ്ധതി അവലോകനം ചെയ്തു. പൗരന്മാർക്ക് വിപുലമായ ആനുകൂല്യങ്ങൾ ലഭ്യമാക്കുന്നതിന് പദ്ധതി പ്രകാരം വികസിപ്പിച്ച സാങ്കേതിക പ്ലാറ്റ്ഫോമിന്റെ ഒന്നിലധികം ഉപയോഗങ്ങൾ പര്യവേക്ഷണം ചെയ്യാൻ അദ്ദേഹം ഉദ്യോഗസ്ഥരോട് ആവശ്യപ്പെട്ടു.
ഓക്സിജൻ പ്ലാന്റുകളുടെ നിർമ്മാണവും ആശുപത്രി കിടക്കകളുടെ ലഭ്യതയും നിരീക്ഷിക്കാൻ പ്രധാനമന്ത്രി സംസ്ഥാന ഉദ്യോഗസ്ഥർക്ക് നിർദേശം നൽകി.
കഴിഞ്ഞ 36 പ്രഗതി യോഗങ്ങളിൽ, 13.78 ലക്ഷം കോടി രൂപ ചെലവിൽ 292 പദ്ധതികൾ അവലോകനം ചെയ്തിട്ടുണ്ട് .
(
ആരോഗ്യ, കുടുംബക്ഷേമ മന്ത്രാലയം
നിലവില് ആശങ്ക പരത്തുന്ന ഡെല്റ്റ പ്ലസ് വകഭേദത്തെക്കുറിച്ച് മഹാരാഷ്ട്രയ്ക്കും കേരളത്തിനും മധ്യപ്രദേശിനും കേന്ദ്ര ആരോഗ്യ മന്ത്രാലയത്തിന്റെ അറിയിപ്പ്
ഡെല്റ്റ പ്ലസ് വകഭേദം കണ്ടെത്തിയ ജില്ലകളിലും ക്ലസ്റ്ററുകളിലും സംസ്ഥാനങ്ങള് നിയന്ത്രണം, കര്ശന പരിശോധന, നിരീക്ഷണം, പ്രതിരോധ കുത്തിവയ്പ് എന്നിവയ്ക്കായി അടിയന്തര നടപടി സ്വീകരിക്കണം
സാംക്രമികരോഗ ശാസ്ത്രപ്രകാരമുള്ള പരസ്പരബന്ധം പഠിക്കാന് രോഗം സ്ഥിരീകരിച്ചവരുടെ മതിയായ സാമ്പിളുകള് ഇന്സാക്കോഗ് ഗവേഷണശാലകളിലേക്ക് ഉടന് അയക്കണം
സംസ്ഥാനങ്ങളുമായി സജീവമായി സഹകരിച്ച്, കേന്ദ്രീകൃത പൊതുജനാരോഗ്യ നടപടികളിലൂടെയും ഫലപ്രദമായ കോവിഡ്-19 കൈകാര്യം ചെയ്യലിനായി കേന്ദ്ര സര്ക്കാര് സജീവമായി പ്രവര്ത്തിക്കുന്നു. വിവിധതലങ്ങളില് ആരോഗ്യ സുസ്ഥിരത ശക്തിപ്പെടുത്തുന്നതിലൂടെയും അടിസ്ഥാന സൗകര്യങ്ങള് പരിശോധിക്കുന്നതിലൂടെയുമാണിത്. വിവിധ മന്ത്രാലയങ്ങളുമായും വകുപ്പുകളുമായും ഏജന്സികളുമായും സഹകരിച്ചുള്ള സമീപനത്തിലൂടെ ഫലപ്രദമായ പൊതുജനാരോഗ്യ പ്രതികരണം നടപ്പിലാക്കാന് കോവിഡ്-19 ന്റെ സഞ്ചാരപഥത്തിലെ നിര്ണായക വസ്തുതകളെക്കുറിച്ച് കേന്ദ്ര ആരോഗ്യ മന്ത്രാലയം യഥാസമയം സംസ്ഥാന ഗവണ്മെന്റുകള്ക്ക് അറിയിപ്പുകള് നല്കിയിട്ടുണ്ട്.
ഇന്സാക്കോഗിന്റെ സമീപകാല കണ്ടെത്തലുകളുടെ അടിസ്ഥാനത്തില്, മഹാരാഷ്ട്ര, കേരളം, മധ്യപ്രദേശ് എന്നീ സംസ്ഥാനങ്ങളിലെ ചില ജില്ലകളില് കണ്ടെത്തിയ കോവിഡ്-19 ഡെല്റ്റ പ്ലസ് വകഭേദത്തെക്കുറിച്ച് കേന്ദ്ര ആരോഗ്യ മന്ത്രാലയം മുന്നറിയിപ്പ് നല്കി.
കേന്ദ്ര ആരോഗ്യ സെക്രട്ടറി ഈ മൂന്ന് സംസ്ഥാനങ്ങളുമായി ഇക്കാര്യത്തില് ആശയവിനിമയം നടത്തി. മഹാരാഷ്ട്രയിലെ രത്നഗിരി, ജല്ഗാവ് ജില്ലകള്; കേരളത്തിലെ പാലക്കാട്, പത്തനംതിട്ട ജില്ലകള്; മധ്യപ്രദേശിലെ ഭോപ്പാല്, ശിവപുരി ജില്ലകള് എന്നിവിടങ്ങളില് നിന്നുള്ള സാമ്പിളുകളില് ഈ വകഭേദം കണ്ടെത്തിയിട്ടുണ്ട്.
ആരോഗ്യ- കുടുംബക്ഷേമ മന്ത്രാലയം, ജൈവസാങ്കേതിക വകുപ്പ്, ദേശീയ വൈദ്യശാസ്ത്ര ഗവേഷണ സമിതി , ശാസ്ത്രീയ-വ്യാവസായിക ഗവേഷണ സമിതി  എന്നിവയുടെ 28 ഗവേഷണശാലകളുടെ കൂട്ടായ്മയാണ് ഇന്സാക്കോഗ്. കോവിഡ്-19 പശ്ചാത്തലത്തില് ജനിതക മാറ്റം സംഭവിച്ച വൈറസിനെക്കുറിച്ചു ഗവേഷണം നടത്തുന്നതിനായി ഒരുക്കിയതാണിത്. ഇക്കാര്യത്തിനു മാത്രമല്ല, സംസ്ഥാനങ്ങളും കേന്ദ്രഭരണപ്രദേശങ്ങളും സ്വീകരിക്കേണ്ട ഉചിതമായ പൊതുജനാരോഗ്യ പ്രതികരണ നടപടികളെക്കുറിച്ച് സമയബന്ധിത വിവരങ്ങള് നല്കുന്നതിനും ഇന്സാക്കോഗിനെ ചുമതലപ്പെടുത്തിയിട്ടുണ്ട്. നിലവില് ആശങ്ക പരത്തുന്ന ഡെല്റ്റ പ്ലസ് വകഭേദത്തിന് താഴെപ്പറയുന്ന സ്വഭാവവിശേഷങ്ങള് ഉണ്ടെന്ന് ഇന്സാക്കോഗ് അറിയിച്ചു:
വര്ധിച്ച വ്യാപനശേഷി
ശ്വാസകോശത്തിന്റെ പുറംപാളിയിലെ കോശങ്ങളുമായി കരുത്തുറ്റ ബന്ധം
മോണോക്ലോണല് പ്രതിവസ്തുവിന്റെ പ്രതികരണ സാധ്യത കുറയ്ക്കല്
പൊതുജനാരോഗ്യ പ്രതികരണ നടപടികള് നേരത്തെ നടപ്പാക്കിയ രീതിയില് തുടരുന്നുവെങ്കിലും കൂടുതല് ശ്രദ്ധ കേന്ദ്രീകരിക്കുകയും ഫലപ്രദമാക്കുകയും വേണമെന്ന് മഹാരാഷ്ട്ര, കേരളം, മധ്യപ്രദേശ് സംസ്ഥാനങ്ങള്ക്കു കേന്ദ്ര ആരോഗ്യ മന്ത്രാലയം നിര്ദേശം നല്കി. ആള്ക്കൂട്ടം ഒഴിവാക്കുക, ഇടപഴകലിനുള്ള സാധ്യതകള് കുറയ്ക്കുക, വ്യാപക പരിശോധന നടത്തുക, കൃത്യമായ സമ്പര്ക്കാന്വേഷണം നടത്തുക, വാക്സിന് പരിരക്ഷ ഉറപ്പാക്കുക എന്നിവയുള്പ്പെടെയുള്ള നിയന്ത്രണ നടപടികള് ജില്ലകളിലും ക്ലസ്റ്ററുകളിലും  അടിയന്തിരമായി സ്വീകരിക്കാന് സംസ്ഥാന ചീഫ് സെക്രട്ടറിമാര്ക്ക് നിര്ദ്ദേശം നല്കിയിട്ടുണ്ട്.
രോഗം സ്ഥിരീകരിച്ചവരുടെ മതിയായ സാമ്പിളുകള് ഇന്സാക്കോഗിന്റെ ലബോറട്ടറികളിലേക്ക് ഉടന് അയയ്ക്കുന്ന കാര്യം ഉറപ്പുവരുത്താനും നിര്ദ്ദേശം നല്കി.സാംക്രമികരോഗശാസ്ത്രപ്രകാരമുള്ള പരസ്പരബന്ധം പഠിച്ച് സംസ്ഥാനങ്ങള്ക്ക് വേണ്ട മാര്ഗനിര്ദേശങ്ങള് നല്കുന്നതിന് ഇതു സഹായിക്കും.
ആഭ്യന്തരകാര്യ മന്ത്രാലയം
കോവിഡ്-19 വ്യാപനത്തിന്റെ പശ്ചാത്തലത്തില് കേരളം-മഹാരാഷ്ട്ര ഗവണ്മെന്റുകള് സ്വീകരിച്ച നടപടികള് കേന്ദ്ര ആഭ്യന്തര സെക്രട്ടറി അവലോകനം ചെയ്തു
കോവിഡ്-19 വ്യാപനത്തിന്റെ പശ്ചാത്തലത്തില് കേരളത്തിലെയും മഹാരാഷ്ട്രയിലെയും സംസ്ഥാന ഗവണ്മെന്റുകള് സ്വീകരിച്ച നടപടികള് അവലോകനം ചെയ്യുന്നതിനായി കേന്ദ്ര ആഭ്യന്തര സെക്രട്ടറിയുടെ അധ്യക്ഷതയില് ഇന്ന് യോഗം ചേര്ന്നു. വീഡിയോ കോണ്ഫറന്സിലൂടെയായിരുന്നു യോഗം.
കേരളത്തിലെയും മഹാരാഷ്ട്രയിലെയും കോവിഡ് -19 സാഹചര്യങ്ങള് മൊത്തത്തില് കൈകാര്യം ചെയ്യുന്നതിനെക്കുറിച്ച് യോഗം ചര്ച്ച ചെയ്തു. വൈറസ് വ്യാപനം തടയുന്നതിനായി സംസ്ഥാന ഗവണ്മെന്റുകള് നടത്തുന്ന ശ്രമങ്ങള് കേന്ദ്ര ആഭ്യന്തര സെക്രട്ടറി അവലോകനം ചെയ്യുകയും വൈറസ് വ്യാപനം തടയുന്നതിന് കൂടുതല് പരിശ്രമം ആവശ്യമാണെന്ന് നിരീക്ഷിക്കുകയും ചെയ്തു. സമ്പര്ക്കം കണ്ടെത്തല്, വാക്സിനേഷന് ഡ്രൈവുകള്, കോവിഡ് അനുസൃത ശീലങ്ങള് തുടങ്ങിയ നടപടികളിലൂടെ വൈറസ് വ്യാപനം കൂടിയ പ്രദേശങ്ങളില് മതിയായ ഇടപെടലുകള് നടത്തേണ്ടതുണ്ട്. രോഗബാധ കൂടുതലുള്ള പ്രദേശങ്ങളില് രാത്രികാല കര്ഫ്യൂ ഏര്പ്പെടുത്തുന്നതിനുള്ള സാധ്യത സംസ്ഥാന ഗവണ്മെന്റുകള് തേടണമെന്നും അദ്ദേഹം നിര്ദ്ദേശിച്ചു.
സംസ്ഥാന ഗവണ്മെന്റുകള് പ്രതിരോധ കുത്തിവയ്പ്പ് പരിപാടി തുടരണമെന്നു നിര്ദേശിച്ചു. വാക്സിനുകള് ഇനിയും ആവശ്യമാണെങ്കില്, സാധ്യമായ തോതില് എത്തിക്കുമെന്നും അറിയിച്ചു. ലഭ്യമായ വാക്സിന് ഡോസുകള് പരമാവധി ഉപയോഗിക്കണം. പ്രതിരോധ കുത്തിവയ്പ്പിനൊപ്പം കോവിഡ് അനുസൃത ശീലങ്ങളും പ്രോത്സാഹിപ്പിക്കണം. വരാനിരിക്കുന്ന ഉത്സവസീസണില് ജനങ്ങള് ഒത്തുചേരാന് സാധ്യതയുള്ള സംഭവങ്ങള് ഒഴിവാക്കണമെന്നും ഊന്നിപ്പറഞ്ഞു. രണ്ടുസംസ്ഥാനങ്ങളിലും സ്ഥിരീകരണ നിരക്ക് ഉയര്ന്ന പ്രദേശങ്ങളില് കൂടുതല് പരിശോധന നടത്തണമെന്നും നിര്ദേശിച്ചു. വരുന്ന കുറച്ചു മാസങ്ങളില് വൈറസ് വ്യാപനത്തോത് കുറയ്ക്കുന്ന തിനുള്ള നടപടികളില് ശ്രദ്ധ കേന്ദ്രീകരിക്കണം. അങ്ങനെയെങ്കില് വ്യാപനശൃംഖല കൂടുതല് ഫലപ്രദമായി നിയന്ത്രിക്കാനാകും.
യോഗത്തില് നിതി ആയോഗ് അംഗം  ഡോ.വി.കെ. പോള്, കേന്ദ്ര ആരോഗ്യ കുടുംബക്ഷേമ മന്ത്രാലയ സെക്രട്ടറി, നാഷണല് സെന്റര് ഫോര് കമ്മ്യൂണിക്കബിള് ഡിസീസ്  ഡയറക്ടര്, കേരളത്തിലെയും മഹാരാഷ്ട്രയിലെയും ചീഫ് സെക്രട്ടറിമാര്, ഡിജിപിമാര് എന്നിവര് പങ്കെടുത്തു.
പ്രത്യേക സേവനങ്ങളും ഫീച്ചറുകളും
ഏക് ഭാരത് ശ്രേഷ്ഠ ഭാരത് 'യുവ സംഗമം' പര്യടനത്തിന് തുടക്കമായി
പാലക്കാട്: മെയ് 31, 2023
ഏക് ഭാരത് ശ്രേഷ്ഠ ഭാരത് യുവ സംഗമത്തിന്റെ ഭാഗമായി ഉത്തര്പ്രദേശില് നിന്നെത്തിയ സംഘത്തിന്റെ കേരള പര്യടനത്തിനു തുടക്കമായി. പാലക്കാട് ഐഐടിയില് എത്തിയ 43 അംഗ സംഘം ജൂണ് ഏഴു വരെ കേരളത്തിലെ വിവിധ മേഖലകള് സന്ദര്ശിച്ച് സംസ്ഥാനത്തിന്റെ സാംസ്കാരം, പാരമ്പര്യം എന്നിവയെ കുറിച്ചു മനസിലാക്കും.
ഉത്തര്പ്രദേശില് നിന്നുള്ള 43 അംഗ സംഘത്തോടൊപ്പം മോത്തിലാല് നെഹ്രു നാഷണല് ഇന്സ്റ്റിറ്റ്യൂട്ട് ഓഫ് ടെക്നോളജിയില് നിന്നുള്ള അധ്യാപകരുടേയും ജീവനക്കാരുടേയും അഞ്ചു പ്രതിനിധികളുമുണ്ട്.
സംഘത്തിന്റെ കേരള പര്യടനം പാലക്കാട് ഐഐടിയില് നടത്തിയ ചടങ്ങില് വെച്ച് ഒളിമ്പ്യന് ശ്രീമതി എം ഡി വല്സമ്മ ഉദ്ഘാടനം ചെയ്തു. ഐഐടി ഡയറക്ടര് പ്രൊഫ. എ ശേഷാദ്രി ശേഖര് അധ്യക്ഷത വഹിച്ചു. ഡീന് പ്രൊഫ. ജഗദീഷ് ഭയ്റി, രജിസ്റ്റാര് ഡോ. ഗണേഷ് നടരാജന്, മോത്തിലാല് നെഹ്രു നാഷണല് ഇന്സ്റ്റിറ്റ്യൂട്ട് ഓഫ് ടെക്നോളജി അധ്യാപകന് ഡോ രാജേഷ് ത്രിപാഠി, ഏക് ഭാരത് ശ്രേഷ്ഠ് ഭാരത് കോര്ഡിനേറ്റര് ഡോ. സുഭാഷിസ് മിത്ര തുടങ്ങിയവര് സംബന്ധിച്ചു.
ഇരു സംസ്ഥാനങ്ങള്ക്കും ഇടയിലുള്ള സാംസ്കാരിക, പാരമ്പര്യ അറിവുകളും ബന്ധങ്ങളും മെച്ചപ്പെടുത്തുക എന്ന ലക്ഷ്യത്തോടെയാണ് ഈ പര്യടനം സംഘടിപ്പിക്കുന്നത്.
(Visitor Counter : 14
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ ചികിത്സയിലുള്ള ആകെ രോഗികളുടെ എണ്ണം തുടർച്ചയായി രണ്ടാം ദിവസവും കുറഞ്ഞു
ഇന്ത്യയിൽ ചികിത്സയിലുള്ള ആകെ രോഗികളുടെ എണ്ണം ഇന്ന് 37,04,099 ആയി കുറഞ്ഞു. ഇത് രാജ്യത്ത് ആകെ രോഗികളുടെ എണ്ണത്തിന്റെ 15.87% ആണ്. കഴിഞ്ഞ 24 മണിക്കൂറിൽ ആകെ രോഗികളുടെ എണ്ണത്തിൽ 11,122 കേസുകളുടെ കുറവാണ് രേഖപ്പെടുത്തിയിരിക്കുന്നത്. തുടർച്ചയായി രണ്ടാം ദിവസമാണ് ആകെ രോഗികളുടെ എണ്ണം കുറയുന്നത്.
രാജ്യത്ത് ഇതുവരെ 1,93,82,642 പേർ രോഗ മുക്തരായി. 83.04% ആണ് ദേശിയ രോഗമുക്തി നിരക്ക്. കഴിഞ്ഞ 24 മണിക്കൂറിൽ 3,55,338 പേർ രോഗ മുക്തരായി. രോഗ മുക്തി നേടിയവരുടെ എണ്ണം കഴിഞ്ഞ രണ്ടു ദിവസമായി പുതിയ കേസുകളെകാൾ കൂടുതലാണ്.
ആഗോള തലത്തിൽ ലഭിക്കുന്ന കോവിഡ്-19 ദുരിതാശ്വാസ സഹായങ്ങൾ, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കാൻ ഇന്ത്യാ ഗവണ്മെന്റ് എല്ലാ ശ്രമങ്ങളും നടത്തി വരികയാണ്. 9,200 ഓക്സിജൻ കോൺസെൻട്രേറ്ററുകൾ; 5,243 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 5,913 വെന്റിലേറ്ററുകൾ/ബൈ പിഎപി; ഏകദേശം 3.44L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം ഇന്ന് 17.52 കോടി കടന്നു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 25,47,534 സെഷനുകളിലായി 17,52,35,991 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിനുള്ളിൽ 24.4 ലക്ഷത്തിലധികം ഡോസുകളാണ് നൽകിയത്. വാക്സിനേഷൻ യജ്ഞത്തിന്റെ 116 -ആം ദിവസം , 24,46,674 ഡോസ് വാക്സിൻ വിതരണം ചെയ്തു.
മൂന്നാം ഘട്ട വാക്സിനേഷൻ യജ്ഞം പുരോഗമിക്കുകയാണ്. 30 സംസ്ഥാനങ്ങൾ/കേന്ദ്രഭരണ പ്രദേശങ്ങളിലായി, 18 മുതൽ 44 വയസ്സ് പ്രായമുള്ള 30,44,463 ഗുണഭോക്താകൾക്ക് ആദ്യ ഡോസ് വാക്സിൻ ലഭിച്ചു. കഴിഞ്ഞ 24 മണിക്കൂറിനുള്ളിൽ, 4,79,282 പേർക്കാണ് ആദ്യ ഡോസ് വാക്സിൻ ലഭിച്ചത്. കേരളത്തിൽ 586 പേർക്കാണ് ഈ വിഭാഗത്തിൽ ഇതുവരെ വാക്സിൻ ലഭിച്ചത്.
കഴിഞ്ഞ 24 മണിക്കൂറിൽ രാജ്യത്ത് 3,48,421 പുതിയ കേസുകൾ റിപ്പോർട്ട് ചെയ്തു. 10 സംസ്ഥാനങ്ങളിലാണ് പുതിയ രോഗികളുടെ 71.22% ശതമാനവും. മഹാരാഷ്ട്രയിലാണ് ഏറ്റവും കൂടുതൽ പ്രതിദിന കേസുകൾ - 40,956. 39,510 കേസുകളുമായി കർണാടക രണ്ടാമതും, 37,290 കേസുകളുമായി കേരളം മൂന്നാമതും ആണ്.
ദേശീയ മരണനിരക്ക് നിലവിൽ 1.09% ആണ്. കഴിഞ്ഞ 24 മണിക്കൂറിൽ 4,205 മരണങ്ങൾ റിപ്പോർട്ട് ചെയ്തു. 10 സംസ്ഥാനങ്ങളിലാണ് 73.17% മരണവും. മഹാരാഷ്ട്രയിലാണ് ഏറ്റവും കൂടുതൽ മരണം - 793.
പ്രധാനമന്ത്രിയുടെ ഓഫീസ്
കെവാഡിയയും അഹമ്മദാബാദിലെ സബര്മതി റിവര് ഫ്രണ്ടും തമ്മില് ബന്ധിപ്പിക്കുന്ന സീ പ്ലെയ്ന് സര്വീസ് പ്രധാനമന്ത്രി ഉദ്ഘാടനം ചെയ്തു
പ്രധാനമന്ത്രി നരേന്ദ്ര മോദി കെവാഡിയയിലെ വാട്ടര് എയ്റോഡ്രം, കെവാഡിയയിലെ സ്റ്റാച്യു ഓഫ് യൂണിറ്റിയും അഹമ്മദാബാദിലെ സബര്മതി റിവര് ഫ്രണ്ടും ബന്ധിപ്പിക്കുന്ന സീ പ്ലെയ്ന് സര്വീസ് എന്നിവ ഉദ്ഘാടനം ചെയ്തു.
പ്രധാനമന്ത്രി അഹമ്മദാബാദിലെ സബര്മതി റിവര് ഫ്രണ്ടിലെ വാട്ടര് എയ്റോഡ്രം, സബര്മതി റിവര് ഫ്രണ്ടിനെ കെവാഡിയയുമായി ബന്ധിപ്പിക്കുന്ന സീ പ്ലെയ്ന് സര്വീസ് എന്നിവയും ഉദ്ഘാടനം ചെയ്തു. രാജ്യത്ത് നടപ്പിലാക്കുന്ന നിരവധി വാട്ടര് എയ്റോഡ്രം പദ്ധതികളുടെ ഭാഗമായാണ് ഇത് ഉദ്ഘാടനം ചെയ്യപ്പെട്ടത്.
റണ്വേകളോ ലാന്ഡ് ചെയ്യാനുള്ള മറ്റ് സൗകര്യങ്ങളോ ഇല്ലാത്ത പ്രദേശങ്ങളില് സേവനം നല്കാന് കഴിയുന്ന സീ പ്ലെയ്നുകള്ക്ക് കടലില് ടെയ്ക്ക് ഓഫ് ചെയ്യാനും ലാന്ഡ് ചെയ്യാനുമുള്ള കഴിവുണ്ട്. ഭൂമിശാസ്ത്രപരമായ പ്രത്യേകതകളാല് ഒറ്റപ്പെട്ട് കിടക്കുന്ന പ്രദേശങ്ങളെ വിമാനത്താവളങ്ങളോ റണ്വേകളോ ഇല്ലാതെ തന്നെ വ്യോമയാന സേവനങ്ങളുമായി ബന്ധിപ്പിക്കാന് സീ പ്ലെയ്നുകള്ക്ക് കഴിയും. തടാകങ്ങള്, കായലുകള്, അണക്കെട്ടുകള്, ചരല്പ്രദേശം, പുല്മേട് തുടങ്ങിയ സ്ഥലങ്ങളില് ലാന്ഡ് ചെയ്യാന് കഴിയുന്ന ചെറിയ ചിറകുള്ള വിമാനത്തിന് നിരവധി വിനോദ സഞ്ചാര കേന്ദ്രങ്ങളിലേക്കും യാത്ര ചെയ്യാനാകും.
പ്രധാനമന്ത്രിയുടെ ഓഫീസ്
ആസ്ട്രോ നൈറ്റ് സ്കൈ ടൂറിസം പ്രോത്സാഹിപ്പിക്കാനുള്ള ശ്രമത്തെ പ്രധാനമന്ത്രി അഭിനന്ദിച്ചു
ഗോവ സയൻസ് സെന്ററും പ്ലാനറ്റോറിയവും നടത്തുന്ന ആസ്ട്രോ നൈറ്റ് സ്കൈ ടൂറിസം പ്രോത്സാഹിപ്പിക്കാനുള്ള ശ്രമത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
നാഷണൽ കൗൺസിൽ ഓഫ് സയൻസ് മ്യൂസിയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
“ഇത്തരം ശ്രമങ്ങൾ പുരോഗമിക്കുന്നത് കാണുന്നതിൽ സന്തോഷമുണ്ട്. കുറച്ച് വർഷങ്ങൾക്ക് മുമ്പ് ഒരു മൻ കി ബാത്ത് എപ്പിസോഡിൽ ജ്യോതിശാസ്ത്രത്തിലെ ഇന്ത്യയുടെ സമ്പന്നമായ പൈതൃകത്തെക്കുറിച് ഞാൻ സംസാരിച്ചിരുന്നു."
വിനോദസഞ്ചാര മന്ത്രാലയം
കുമരകം ഉള്പ്പെടെ 17 സ്ഥലങ്ങളെ ജനപ്രീതിയുള്ള വിനോദ സഞ്ചാരകേന്ദ്രങ്ങളാക്കി വികസിപ്പിക്കും : കേന്ദ്രമന്ത്രി അല്ഫോണ്സ് കണ്ണന്താനം
ഇക്കൊല്ലത്തെ ബജറ്റ് പ്രഖ്യാപന പ്രകാരം രാജ്യത്തെ 17 സ്ഥലങ്ങളെ ജനപ്രിയ വിനോദ സഞ്ചാര കേന്ദ്രങ്ങളായി മാറ്റുന്നതിന് തിരഞ്ഞെടുത്തതായി കേന്ദ്ര ടൂറിസം  സഹമന്ത്രി ശ്രീ. അല്ഫോണ്സ് കണ്ണന്താനം പറഞ്ഞു.
കേരളത്തിലെ കുമരകം, ഉത്തര് പ്രദേശിലെ താജ്മഹല്, ഫത്തേപ്പൂര് സിക്രിയും, മഹാരാഷ്ട്രയിലെ അജന്ത എല്ലോറ, ഡെല്ഹിയിലെ ഹൂമയൂണ് ടോംമ്പ്, ചുവപ്പ് കോട്ട, കുത്തബ് മിനാര്, ഗോവയിലെ കോള്വ ബീച്ച്, രാജസ്ഥാനിലെ അമേര് ഫോര്ട്ട്, ഗുജറാത്തിലെ സോംനാഥ്, ധോലാവിര, മദ്ധ്യപ്രദേശിലെ ഖജുരാഹോ, കര്ണാടകയിലെ ഹംപി, തമിഴ് നാട്ടില് മഹാബലിപുരം, അസമിലെ കാസിരംഗ, ബിഹാറിലെ മഹാബോധി എന്നിവയാണവ.
നിര്ദ്ദിഷ്ട സ്ഥലങ്ങളില് ടൂറിസ്റ്റുകള്ക്ക് എത്തിച്ചേരാന് മെച്ചപ്പെട്ട ഗതാഗത സൗകര്യങ്ങള് ഉറപ്പാക്കുകയും, പ്രാദേശിക സമൂഹത്തിന്റെ പങ്കാളിത്തം, നൈപുണ്യവികസനം, ബ്രാന്ഡിംഗ്, സ്വകാര്യ നിക്ഷേപമെത്തിക്കല്, പ്രചാരം നല്കല് എന്നിവയിലൂടെ സമഗ്രമായി വികസിപ്പിക്കുകയാണ് ഈ പദ്ധതിയിലൂടെ മന്ത്രാലയം ലക്ഷ്യമിടുന്നത്.
ആര്ക്കിയോളജിക്കല് സര്വ്വേ ഓഫ് ഇന്ത്യടെയും സംസ്ഥാന ആര്ക്കിയോളജി വകുപ്പുകളുടെയും കീഴിലാണ് പദ്ധതിക്കായി സ്മാരകങ്ങള് ഏറ്റെടുക്കുക. കേന്ദ്ര ടൂറിസം മന്ത്രാലയം എഎസ്ഐയുമായും സംസ്ഥാന ഗവണ്മെന്റുകളുമായും സഹകരിച്ചുകൊണ്ട് വിനോദസഞ്ചാര കേന്ദ്രങ്ങളില് സാര്വ്വത്രിക പ്രവേശനം, സ്മാരകങ്ങളുടെ ശുചിത്വം, ഹരിത സാങ്കേതിക വിദ്യയുടെ പ്രയോഗം, വിനോദ സഞ്ചാരികളുടെ സുരക്ഷ ഉറപ്പാക്കല് എന്നീ കാര്യങ്ങളില് വേണ്ട ഇടപെടലുകള് നടത്തുകയും ചെയ്യം.
(GK MRD – 609
ആരോഗ്യ, കുടുംബക്ഷേമ മന്ത്രാലയം
ഇതുവരെ 184.07 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: മാർച്ച് 24 , 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 184.07 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
16.68 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 190.20 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 20,635 പേര്
ചികിത്സയിലുള്ളത് 0.05 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 3,079 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,57,495 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,451 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.06 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,60,613 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 109.63 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 11,466 പുതിയ കേസുകൾ
രോഗമുക്തി നിരക്ക് 98.25%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 11,961 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,37,87,047 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.41%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,39,683 പേർ; 264 ദിവസത്തെ ഏറ്റവും കുറഞ്ഞ കണക്ക്
പ്രതിദിന രോഗസ്ഥിരീകരണ നിരക്ക് 0.90 ശതമാനമാണ്. കഴിഞ്ഞ 37 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 47 ദിവസമായി 2% ത്തിൽ താഴെ
ആകെ നടത്തിയത് 61.85 കോടി പരിശോധനകൾ
പരിസ്ഥിതി, വനം മന്ത്രാലയം
ഗ്ലാസ്ഗോയിൽ നവംബറിൽ നടക്കുന്ന COP26 വിജയകരമായി പൂർത്തിയാക്കാൻ ബ്രിട്ടന് ഇന്ത്യയുടെ പരിപൂർണ്ണ പിന്തുണ.
ന്യൂഡൽഹി , ആഗസ്റ്റ് 18,2021
കാലാവസ്ഥാ വ്യതിയാനം ചെറുക്കുന്നതിനുള്ള ഐക്യരാഷ്ട്രസഭയുടെ ഉദ്യമത്തോടും  പാരീസ് ഉടമ്പടിയോടും ഇന്ത്യ പ്രതിജ്ഞാബദ്ധമാണെന്നും, COP26 ന്റെ വിജയകരവും സന്തുലിതവുമായ പരിണതഫലത്തിനായി ക്രിയാത്മകമായി പ്രവർത്തിക്കുമെന്നും, പരിസ്ഥിതി, വനം, കാലാവസ്ഥാ വ്യതിയാന വകുപ്പ്മ ന്ത്രി, ശ്രീ ഭൂപേന്ദർ യാദവ്. ഈ വർഷം നവംബറിൽ ഗ്ലാസ്ഗോയിൽ നടക്കുന്ന COP26 ന്റെ സംഘാടനത്തിനായി ബ്രിട്ടന് ഇന്ത്യ പൂർണ പിന്തുണ വാഗ്ദാനം ചെയ്തു.
കാലാവസ്ഥാ വ്യതിയാനം, COP26 , ഇന്ത്യ-യുകെ 2030 റോഡ്മാപ്പ്, മറ്റ് അനുബന്ധ വിഷയങ്ങൾ തുടങ്ങിയവയുമായി ബന്ധപ്പെട്ട്, COP26 നിയുക്ത പ്രസിഡന്റ് ശ്രീ അലോക് ശർമ്മയുമായി കേന്ദ്ര പരിസ്ഥിതി മന്ത്രി ഇന്ന് ന്യൂ ഡൽഹിയിൽ വിശദമായ ചർച്ച നടത്തി.
"കാലാവസ്ഥാ വ്യതിയാനം ചെറുക്കുന്നതിനുള്ള പ്രവർത്തനങ്ങൾ ദേശീയമായി നിർണയിക്കപ്പെടേണ്ടതാണെന്ന് ഇന്ത്യ വിശ്വസിക്കുന്നു. UNFCCC-യിലും പാരിസ് ഉടമ്പടിയിലും വികസ്വര രാജ്യങ്ങൾക്ക് നൽകിയിട്ടുള്ള പ്രവർത്തന സ്വാതന്ത്ര്യവും സ്വയം നിർണ്ണയാവകാശവും ആയിരിക്കണം തീരുമാനങ്ങളുടെ കാതലെന്ന് ശക്തമായി വാദിക്കുന്നു" കാലാവസ്ഥാ വ്യതിയാനത്തിനെതിരെ പോരാടുന്നതിനിടെ കാലാവസ്ഥാ നീതിയിൽ ശ്രദ്ധ കേന്ദ്രീകരിക്കണമെന്ന പ്രധാനമന്ത്രി ശ്രീ നരേന്ദ്ര മോദിയുടെ വാക്കുകൾ ആവർത്തിച്ചു കൊണ്ട് ശ്രീ യാദവ് വ്യക്തമാക്കി.
കാലാവസ്ഥാ വ്യതിയാനം കൈകാര്യം ചെയ്യുന്നതിനായി പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിൽ ഇന്ത്യ മുന്നോട്ടുവച്ച ആഗോള സംരംഭങ്ങളെക്കുറിച്ചും പരിസ്ഥിതി മന്ത്രി പരാമർശിച്ചു. ലീഡർഷിപ്പ് ഗ്രൂപ്പ് ഫോർ ഇൻഡസ്ട്രി ട്രാൻസിഷൻ , കൊളിഷൻ ഓൺ ഡിസാസ്റ്റർ റെസിലിയന്റ് ഇൻഫ്രാസ്ട്രക്ചർ , ഇന്റർനാഷണൽ സോളാർ അലയൻസ്  എന്നിവയാണ് ആ സംരംഭങ്ങൾ.
COP26 നിയുക്ത പ്രസിഡന്റ്, യുകെ, അലോക് ശർമ്മ COP26 സംരംഭങ്ങൾക്ക് ഇന്ത്യയുടെ പിന്തുണ തേടുകയും ഗ്ലാസ്ഗോയിലെ വിജയകരമായ സംഘാടനത്തിന് ഇന്ത്യയുടെ നേതൃപരമായ പങ്ക് അംഗീകരിക്കുകയും ചെയ്തു. ഗ്ലാസ്ഗോയിൽ നടക്കാനിരിക്കുന്ന COP26 ൽ ചർച്ച ചെയ്യപ്പെടേണ്ട പ്രധാന കാലാവസ്ഥാ അജണ്ടകളെക്കുറിച്ച് ഇരു നേതാക്കളും അഭിപ്രായങ്ങൾ കൈമാറി.
IE/SKY
(Visitor Counter : 161
ആഭ്യന്തരകാര്യ മന്ത്രാലയം
സിഖ് വനിതകള്ക്ക് ഹെല്മറ്റ് ധരിക്കുന്നതില് ഇളവ് അനുവദിക്കാന് നിര്ദ്ദേശം
ഇരുചക്രവാഹനങ്ങള് ഓടിക്കുമ്പോള് ഹെല്മറ്റ് ധരിക്കുന്നതില് നിന്നും സിഖ് വനിതകള്ക്ക് ഇളവു നല്കിക്കൊണ്ട് ഡല്ഹി ഗവണ്മെന്റ് പുറത്തിറക്കിയ വിജ്ഞാപനം പിന്തുടരാന് കേന്ദ്ര ആഭ്യന്തര മന്ത്രാലയം ചണ്ഡീഗഢ് അഡ്മിനിസ്ട്രേഷന് ഉപദേശം നല്കി. സിഖ് സംഘടനകള് കേന്ദ്ര ആഭ്യന്തര മന്ത്രിയ്ക്ക് നല്കിയ നിവേദനത്തെ തുടര്ന്നാണിത്.
രാജ്യരക്ഷാ മന്ത്രാലയം
2022 ദേശീയ ഗെയിംസിൽ തുടർച്ചയായി നാലാം തവണയും സർവീസസ് ഏറ്റവും കൂടുതൽ മെഡലുകൾ നേടി
ന്യൂ ഡൽഹി: ഒക്ടോബർ 13, 2022
ഗുജറാത്ത് ആതിഥേയത്വം വഹിച്ച 36-ാമത് ദേശീയ ഗെയിംസിൽ, 61 സ്വർണവും 35 വെള്ളിയും 32 വെങ്കലവും നേടിയ സർവീസസ് മെഡൽ പട്ടികയിൽ ഒന്നാമതെത്തി.
സായുധ സേനയുടെ ഏറ്റവും മികച്ച പാരമ്പര്യമുള്ള, സർവീസസ് സ്പോർട്സ് കൺട്രോൾ ബോർഡിന്റെ  കീഴിലുള്ള സർവീസസ് ടീം, ഗെയിംസിൽ അസാധാരണമായ കഴിവും ശേഷിയും പ്രകടിപ്പിച്ച് ഓവറോൾ ചാമ്പ്യന്മാർക്കുള്ള രാജാ ഭലീന്ദ്ര സിംഗ് ട്രോഫി ജേതാക്കളായി. ദേശീയ ഗെയിംസിൽ സർവീസസിന്റെ തുടർച്ചയായ നാലാമത്തെ ഓവറോൾ ചാമ്പ്യൻഷിപ്പ് ട്രോഫി വിജയമാണിത്.
2022 ഒക്ടോബർ 12 ന് സൂറത്തിലെ പണ്ഡിറ്റ് ദീൻദയാൽ ഉപാധ്യായ് ഇൻഡോർ സ്റ്റേഡിയത്തിൽ നടന്ന സമാപന ചടങ്ങിൽ ഉപ രാഷ്ട്രപതി ശ്രീ ജഗ്ദീപ് ധൻഖർ, എസ് എസ് സി ബി പ്രസിഡന്റ് എയർ മാർഷൽ കെ അനന്തരാമൻ, എസ് എസ് സി ബി സെക്രട്ടറി ഗ്രൂപ്പ് ക്യാപ്റ്റൻ ദിനേശ് സൂരി എന്നിവർക്ക് ട്രോഫി സമ്മാനിച്ചു.
രാഷ്ട്രത്തിന് വേണ്ടി ത്യാഗം വരിച്ച എല്ലാ സൈനികർക്കും വേണ്ടി, സർവീസസിന്റെ പേരിൽ എയർ മാർഷൽ ട്രോഫി സമർപ്പിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: ചികിത്സയിലുള്ളവരുടെ എണ്ണം കുറയുന്ന പ്രവണത നിലനിര്ത്തി ഇന്ത്യ
ആഗോളതലത്തില് ദശലക്ഷത്തില് ഏറ്റവും കുറഞ്ഞ രോഗികളെന്ന നിലയും തുടരുന്നു
തുടര്ച്ചയായ മൂന്നാം ദിവസവും ചികിത്സയിലുള്ളത് 6 ലക്ഷത്തില് താഴെപ്പേര്
17 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദശലക്ഷത്തിലെ രോഗികളുടെ നിരക്ക് ദേശീയ ശരാശരിയേക്കാള് കുറവ്
കോവിഡ് ചികിത്സയിലുള്ളവരുടെ എണ്ണം തുടര്ച്ചയായി കുറയുന്ന പ്രവണത ഇന്ത്യ നിലനിര്ത്തുന്നു. മൂന്നുമാസത്തിനുശേഷം, ചികിത്സയിലുള്ളവരുടെ എണ്ണം മൂന്നാം ദിവസവും 6 ലക്ഷത്തിന് താഴെയാണ്.
നിലവില് രാജ്യത്ത് ചികിത്സയിലുള്ളവര് 5,70,458 ആണ്.
രാജ്യത്തെ ആകെ രോഗബാധിതരുടെ 6.97% മാത്രമാണിത്.
സമഗ്രപരിശോധന, സമയബന്ധിതമായ സ്ഥിരീകരണം, ചികിത്സ തുടങ്ങിയവയില് കേന്ദ്ര നിര്ദേശപ്രകാരം സംസ്ഥാനങ്ങള്/കേന്ദ്രഭരണപ്രദേശങ്ങള് നടത്തിയ പ്രവര്ത്തനങ്ങളുടെ ഫലമായാണ് ഈ നേട്ടം.
കഴിഞ്ഞ 24 മണിക്കൂറിനിടെ കര്ണാടകത്തില് ചികിത്സയിലുള്ളവരുടെ എണ്ണത്തില് ഗണ്യമായ കുറവുണ്ടായി.
ദശലക്ഷത്തിലെ രോഗബാധിതരുടെ ആഗോളതലത്തിലെ കണക്കുകള് പരിശോധിക്കുമ്പോള് ഇന്ത്യയിലാണ് ഏറ്റവും കുറവ്. രാജ്യത്തെ ശരാശരി രോഗബാധിതര് 5,930 ആണ്.
17 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദശലക്ഷത്തിലെ രോഗികളുടെ നിരക്ക് ദേശീയ ശരാശരിയേക്കാള് കുറവാണ്.
ഇന്ത്യയില് കോവിഡ് മരണസംഖ്യയും കുറയുകയാണ്. കഴിഞ്ഞ 24 മണിക്കൂറിനിടെ 470 മരണമാണ് രാജ്യത്ത് റിപ്പോര്ട്ട് ചെയ്തത്. ഇതില് 78 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
റിപ്പോര്ട്ട് ചെയ്യപ്പെട്ട പുതിയ മരണങ്ങളില് 15 ശതമാനത്തിലധികം മഹാരാഷ്ട്രയിലാണ് . ദശലക്ഷം പേരിലെ മരണസംഖ്യ ലോകശരാശരി പരിഗണിക്കുമ്പോള് ഇന്ത്യയില് ഏറ്റവും താഴ്ന്ന നിലയിലാണ്. ദശലക്ഷത്തില് 88 മരണം മാത്രമാണ് ഇന്ത്യയിലുള്ളത്.
21 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദശലക്ഷത്തിലെ മരണം ദേശീയ ശരാശരിയേക്കാള് കുറവാണ്.
രാജ്യത്തെ ആകെ രോഗമുക്തര് 74,91,513 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 69 ലക്ഷം  കവിഞ്ഞു. ദേശീയ രോഗമുക്തി നിരക്ക് 91.54 ശതമാനമായി വര്ധിച്ചു.
കഴിഞ്ഞ 24 മണിക്കൂറിനിടെ 58,684 പേര് സുഖം പ്രാപിച്ചു. പുതുതായി രോഗം സ്ഥിരീകരിച്ചത് 46,963 പേര്ക്കാണ്.
പുതുതായി രോഗമുക്തരായവരില് 76 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
കര്ണാടകം, കേരളം, മഹാരാഷ്ട്ര എന്നിവിടങ്ങളില് പ്രതിദിന രോഗമുക്തര് 7,000 ത്തിലധികമാണ്. ഡല്ഹി, പശ്ചിമ ബംഗാള് എന്നിവിടങ്ങളില് ഇത് 4,000 ത്തിലധികമാണ്.
കഴിഞ്ഞ 24 മണിക്കൂറിനിടെ 46,963 പേര്ക്കാണ് രാജ്യത്ത് പുതുതായി രോഗം സ്ഥിരീകരിച്ചത്.
ഇതില് 77 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കേരളത്തില് 7,000 ത്തിലധികം പേര്ക്കു രോഗം സ്ഥിരീകരിച്ചു. മഹാരാഷ്ട്രയിലും ഡല്ഹിയിലും 5,000 ത്തിലധികം പേര്ക്കും രോഗബാധയുണ്ട്.
പ്രധാനമന്ത്രിയുടെ ഓഫീസ്
റാണി ലക്ഷ്മിഭായിയുടെ ജയന്തി ദിനത്തിൽ പ്രധാനമന്ത്രി ആദരാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി
റാണി ലക്ഷ്മിഭായിയുടെ ജയന്തി ദിനത്തിൽ ട്വിറ്ററിലൂടെ ആദരാഞ്ജലി അർപ്പിച്ചു
ശാസ്ത്ര സാങ്കേതിക മന്ത്രാലയം
ശ്രീ ചിത്ര തിരുനാള് ഇന്സ്റ്റിറ്റ്യൂട്ട് - 'ടെക്നോളജി ബിസിനസ്സ് ഇന്ക്യൂബേറ്റര് '- 'ഇന്നൊവേഷന് ഫെലോഷിപ്പിന്' അപേക്ഷ ക്ഷണിച്ചു
തിരുവനന്തപുരം ശ്രീ ചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്ഡ് ടെക്നോളജിയുടെ, ബിസിനസ് ഇന്ക്യൂബേറ്ററായ TiMed , ഭാരത സര്ക്കാര്-ബയോടെക്നോളജി ഇന്ഡസ്ട്രി റിസര്ച്ച് അസിസ്റ്റന്സ് കൗണ്സിലിന്റെ  'സ്പര്ശ്' എന്ന സ്കീമിന്റെ ഭാഗമായി 'സോഷ്യല് ഇന്നൊവേഷന് ഇമ്മര്ഷന് പ്രോഗ്രാം' നടപ്പിലാക്കുന്നു.
രാജ്യത്തെ ഭക്ഷണവും പോഷകാഹാരവുമായി ബന്ധപ്പെട്ട പ്രശ്നങ്ങളില് സാങ്കേതിക ഇടപെടലിലൂടെ നൂതനമായ പരിഹാരങ്ങള് കണ്ടെത്താന് താല്പര്യവും യോഗ്യതയുമുള്ള യുവതീ-യുവാക്കള്ക്ക് അപേക്ഷിക്കാം. ലഭിക്കുന്ന അപേക്ഷകള്  ദേശീയ തലത്തില് പട്ടിക തയാറാക്കി തിരഞ്ഞെടുക്കുന്നതാണ് .
18 മാസം ദൈര്ഘ്യം ഉള്ള അഞ്ച് ഫെലോഷിപ്പുകള് ലഭ്യമാണ്. ഈ പൂര്ണ്ണസമയ ഫെലോഷിപ്പില്, അംഗങ്ങള്ക്ക് പ്രതിമാസം 50,000 രൂപ ലഭിക്കും .
35 വയസ്സിന് താഴെയുള്ള ഇന്ത്യക്കാരായ ബിരുദം അഥവാ ബിരുദാനന്തര ബിരുദം അഥവാ പി.എച്ച്ഡി ഉള്ളവര്ക്ക് അപേക്ഷിക്കാം.  .
ഇന്ത്യയിലെ ഭക്ഷണവും പോഷകാഹാരവുമായി ബന്ധപ്പെട്ട പ്രശ്നങ്ങളില്, നൂതനവും വിപണനപരവുമായ മികച്ച പരിഹാരങ്ങള് നിര്ദ്ദേശിക്കുന്നവരില് നിന്നും തിരഞ്ഞെടുക്കപ്പെടുന്ന ഫെലോഷിപ്പ്കാര്ക്ക് അഞ്ചു ലക്ഷം രൂപയുടെ ഒറ്റത്തവണ ഗ്രാന്റ് അനുവദിക്കും
ഓണ്ലൈന് അപേക്ഷയ്ക്കുള്ള അവസാന തീയതി 2021 സെപ്റ്റംബര് 30. www.birac.nic.in എന്ന വെബ്സൈറ്റ് വഴിയാണ് അപേക്ഷിക്കേണ്ടത് .അപേക്ഷാ ഫീസ് സൗജന്യമാണ്.
കൂടുതല് വിവരങ്ങള്ക്ക് ശ്രീ ചിത്ര -TiMedല് ബന്ധപെടുക. വെബ്സൈറ്റ് - https://timed.org.in, ഇമെയില്- timed.business[at]gmail[dot]com, ഫോണ് - 0471 2520 306.
(Visitor Counter : 14